b'\n_START_ARTICLE_\nMilan Vinceti\xc4\x8d\n_START_SECTION_\n\xc5\xbdivljenje\n_START_PARAGRAPH_\nStar\xc5\xa1i so mu bili skretni\xc4\x8dar Janko Vinceti\xc4\x8d in Estera. V Stanjevcih, na Gori\xc4\x8dkem je odrasel. Gimnazijo je obiskoval v Murski Soboti. \xc5\xa0olanje je nadaljeval na Filozofski fakulteti v Ljubljani, kjer je diplomiral iz slovenistike. Najprej je deloval kot profesor na srednji kmetijski \xc5\xa1oli v Murski Soboti, v tem obdobju je bil tudi urednik revije Separatio. Sledilo je delo urednika na Pomurski zalo\xc5\xbebi, kasneje pa je postal urednik za liriko pri Sodobnosti in urednik za literaturo pri reviji Mentor. Delal je tudi na SPT\xc5\xa0 Murska Sobota kot profesor sloven\xc5\xa1\xc4\x8dine.\n_START_SECTION_\nDelo\n_START_PARAGRAPH_\nNjegova literarna dela so pisana v slogu modernizma in postmodernizma, ki ga v svojih pesni\xc5\xa1kih zbirkah upoveduje samosvoje. Poleg poezije pi\xc5\xa1e tudi kratke zgodbe, romane in radijske igre. Izdal je dve knjigi pripovedi za otroke, kjer pi\xc5\xa1e v knji\xc5\xbeni sloven\xc5\xa1\xc4\x8dini in v prekmur\xc5\xa1\xc4\x8dini, da bi s tem o\xc5\xbeivil prekmursko knji\xc5\xbeevnost._NEWLINE_Je avtor knji\xc5\xbenih ocen in esejev. Njegove pesni\xc5\xa1ke zbirke so prevedene v franco\xc5\xa1\xc4\x8dino, fin\xc5\xa1\xc4\x8dino, hrva\xc5\xa1\xc4\x8dino, makedon\xc5\xa1\xc4\x8dino in mad\xc5\xbear\xc5\xa1\xc4\x8dino._NEWLINE_Svoje pesni\xc5\xa1ke zbirke obil\xc4\x8dajno razdeli v ve\xc4\x8d ciklov. Zanimajo ga davni zgodovinski \xc4\x8dasi, v katerih se prepletata zgodovina in mit. O\xc5\xbeivljanje minulega sveta upoveduje s preobrati od ne\xc5\xbene h grobi govorici, od slikanja detaljov k \xc5\xa1irokim razgledom. V pesmih raziskuje zvok in i\xc5\xa1\xc4\x8de nove pomene besed.'